Tapas

Ang tapa (pl. tapas) ang tawag sa mga meryenda o pulutan sa pagkaing Espanyol. Karaniwan, hindi ito kinakain ng isang tao lamang ngunit pinagsasalu-saluhan ng buong mesa ang ilang klase ng tapas.

Maraming kuwento ang pinagsimulan ng tapas. Sabi ng iba, ito raw ay nagsimula nang magkasakit ang dating hari ng Espanya na si Alfonso X. Dahil sa kaniyang karamdaman, kinailangan niyang uminom ng alak at kumain ng kaunti sa pagitan ng agahan at pananghalian, gayun din sa pagitan ng pananghalian at hapunan. Pagkatapos nito ay iniutos niya na walang sinuman ang maaaring maghanda ng alak ng walang kasamang pagkain.

Ang isa pang maaaring dahilan ay ang pangangailangan ng mga mambubukid at iba pang trabahador na kumain habang nagtatrabaho upang panatiliin ang lakas. Para hindi maabala ang pagtrabaho, maaaring maliliit na parte lamang ng pagkain ang ibinabaon nila upang madaling makain.

Mga Pangkaraniwang Tapas sa Espanya 
 Aceitunas - mga oliba na minsan ay pinalamanan ng dilis o paminta
 Calamares - pusit, kadalasan binudburan ng harina at pinirito
 Chorizo al vino - chorizo na iniluto sa alak
 Empanada
 Patatas bravas - pritong patatas na may kasamang maanghang na sarsa gawa sa kamatis
 Queso con anchoas - keso at dilis
 Rajo - karneng baboy na binabad sa bawang at perehil
 Tortillas de patatas - torta na may patatas at, kung minsan, bawang.

Talasanggunian 
 El mundo de las tapas  Kasaysayan ng mga tapas at paraan ng pagluto

Lutuing Kastila